Гүлнар Мұстақымқызы Ықсанова

Гүлнар Мұстақымқызы Ықсанова (24 сәуір 1958 жыл, Оңтүстік Қазақстан облысы) — қазақстандық мемлекеттік қайраткер, педагог және экономист, 2012—2019 жылдары Парламент Мәжілісінің депутаты.

 Өмірбаяны 
Ықсанова 1958 жылғы 24 сәуірде Оңтүстік Қазақстан облысы, Жетісай қаласында дүниеге келді.

1980 жылы ол Қазақ мемлекеттік университетін экономист мамандығы бойынша тәмамдағаннан кейін 2 жыл Пушкин атындағы Орал педагогикалық институтының оқытушысы болып еңбектенді. 

1982–1989 жылдары Ықсанова Қазақ мемлекеттік университетінің аспиранты болса, 1989–1994 жылдары Қазақ ауыл шаруашылығы институтында аға-оқытушы болды. 

Ықсанова бұдан кейін телеарналарда қызмет етті. 

1994–1995 жылдары ол — «Қазақстан теледидары мен радиосы» Республикалық Корпорациясы Президентінің кеңесшісі болса, 1995 жылғы наурыз–желтоқсан айларында TAN Телекомпаниясының вице-президенті болды.

1996 жылғы маусым–қыркүйек айларында Мир Мемлекетаралық телерадиокомпаниясының референті болып, сол кезде жаңадан пайда болған Хабар агенттігіне жұмысқа көшті. 

1996 жылдан 1999 жылға дейін Ықсанова Хабар агенттігінің референт-хатшысы, 1999–2001 жылдары вице-президенті, 2001–2003 жылдары бас директоры, 2003–2004 жылдары басқарма төрағасының кеңесшісі болды. 

2004 жылдан 2005 жылға дейін Ықсанова Заманауи саясаттың халықаралық институтының бас директоры болып, 2005 жылы Хабар агенттігіне қайтып келіп, онда директорлар кеңесінің төрағасы болып сайланды.

2006 жылы директорлар кеңесінің төрағасы лауазымынан босатылып, 2011 жылға дейін Хабар агенттігінің басқарма төрағасы — бас директоры болды.

Хабар агенттігіндегі мансабынан кейін Ықсанова депутатыққа жол тартты. Лауазымынан босатылғаннан кейін, 2011 жылғы желтоқсанда ол Орталық сайлау комиссиясының №65/122 қаулысымен Парламент Мәжілісі 5-сайланымының депутаттығына үміткер болып тіркелсе, 2012 жылғы қаңтарда депутат атанды.

2014 жылғы 3 сәуірде Ықсанова Мәжіліс Әлеуметтік-мәдени даму комитетінің төрағасы болып сайланды. 2016 жылғы 20 қаңтарда ол шақырылым таратылғанда депутаттығынан да, төрағалағынан да кетті.

2016 жылғы 3 ақпанда жаңадан шақырылған Мәжіліс 6-сайланымының депутаттығына Орталық сайлау комиссиясының №65/122 қаулысымен үміткер болып тіркелсе, 24 наурызда депутат атанды. 4 күннен кейін ол тағы да Әлеуметтік-мәдени даму комитетінің төрағасы болып сайланды. 2019 жылғы 28 тамызда Орталық сайлау комиссиясының №48/288 қаулысымен Ықсанова өз еркі бойынша өкілеттілігін тоқтатты.

 Жеке өмірі 
Ықсанова үйленген, жұбайы — Мақсұтбек Шахмарданұлы Есенов, Қазфосфат ЖШС басқармасының төрағасы. Ұлы — Тайыржан (1987 жылы туған).Қазақстан Республикасында кімнің кім екені - 2011 жыл. Екі томдық анықтамалық. Алматы, 2011 ІSВN 978-601-278-473-2

 Марапаттары мен атақтары 
Ықсанованың марапаттары мен атақтары:
 Экономика ғылымдарының кандидаты (1986);
 Қазақстан Республикасының тәуелсіздігіне 10 жыл медалі (2001);
 Қазақстан Президентінің алғысы (2003);
 Құрмет ордені (2005);
 Астанаға 10 жыл медалі (2008);
 Қазақстан Конституциясына 20 жыл медалі (2015);
 Қазақстан Республикасының Тәуелсіздігіне 25 жыл медалі (2016);
 Астанаға 20 жыл медалі (2018);
 Парасат ордені.

Дереккөздер

Санат:Әл-Фараби атындағы Қазақ ұлттық университеті түлектері
Санат:Қазақстан экономистері
Санат:Экономика ғылымдарының кандидаттары
Санат:Орал педагогикалық институты оқытушылары
Санат:Қазақ ұлттық аграрлық университеті оқытушылары
Санат:Хабар агенттігі бас директорлары
Санат:Қазақстан Парламенті Мәжiлiсінің V шақырылымының депутаттары
Санат:Қазақстан Парламенті Мәжiлiсінің VI шақырылымының депутаттары